Caledonian Canal
Store norske leksikon,Geografi,Verdens geografi,Europa,Storbritannia og Nord-Irlands geografi
Caledonian Canal er en vannvei i Storbritannia, gjennom det nordvestlige Skottland, og forbinder Nordsjøen med det nordlige Atlanterhavet. Den totale lengden er 96 kilometer, hvorav 37 kilometer utgjør kanaler.
En rekke lange sjøer er forbundet med sluser, gjennom dalen Glen More, fra Moray Firth i nordøst til Loch Linnhe i sørvest. Kanalen har 28 sluser. Kanalen brukes i dag mest av lystfartøyer og er populær blant fiskere og padlere, samtidig som kanalbredden benyttes av turgåere og syklister.Caledonian Canal ble påbegynt av Thomas Telford i 1805 og var seilbar i 1822, men ble ikke ferdigstilt før i 1847. I dag er den fredet. Eksterne lenker Scottish Canals: Caledonian Canal Litteratur Cameron, A. D.: The Caledonian Canal. Edinburgh, Birlinn 2005. Hayward, David: The Caledonian Canal. British Waterways, 2007.